section_heading: Prozivanja za negiranje holokausta i antisemitizam
paragraph_text: U prosincu 2005. Ahmadinežad je dao nekoliko kontroverznih izjava o holokaustu koje su određeni mediji diljem svijeta protumačili kao nazivanje holokausta „mitom“. Također, kritizirao je i europske zakone koji zabranjuju reviziju holokausta. Prema reportaži iranske radio-postaje Ahmadinežad je (aludirajući na Europljane) izjavio: „Stvorili su mit o holokaustu kojeg drže iznad Boga i vjere“.<ref>Guardian: Holocaust a myth, says Iranian president (prosinac, 2005.) Citat je preveden i kao: „Stvorili su mit kako je ubijanje židova iznad Boga, vjere i božjih poslanika“.<ref>BBC: Iranian leader denies Holocaust (prosinac, 2005.)